Kyaddaki famire y'omugenzi Ivan Ssemwanga evuddeyo kubigambibwa nti mutabani wabwe mulamu era okuffa kwe kupange kuba yali alina amabanja okuva mu bantu abenjawulo nga balindiridde ku mutwala mu kkomera.
Wabula olunnaku olw'eggulo ku Sande nga 4, June, 2017, taata w'omugenzi era omukuza Herbert Luyinda yavuddeyo n'agamba nti mutabani we Ssemwanga yaffa era yazikibwa e Nakaliro e Kayunga nga ebigambibwa nti akyaliyo mulamu bikyamu ddala.
"Omubiri gwa Ssemwanga abantu bonna mu South Africa mu maka ge bagulaba, abakungubazi abali mu make g'e Muyenge bagulaba n'abamu ku batuuze ku kyalo e Kayunga wabula abamu ku bantu abatafuna mukisa kulaba ku Ssemwanga, bebagamba nti akyali mulamu", Luyinda bweyanyonyodde.
Mungeri y'emu asabye abantu bonna okuwa mutabani we omugenzi Ssemwanga ekitibwa awumule mirembe kuba ebigambo eby'ogerwa, bikyobola famire kyoka yetondedde abantu bonna abatasobola kufuna mukisa kulaba ku mubiri gwa Ssemwanga.
Luyinda era agambye nti ye nga omukulu wa famire, yasobodde okubonereza abavubuka ba "Rich Gang" abasuula ssente mu ntaana y'omugenzi kuba tekyali kifaananyi kirungi.
Like us on Facebook for more News, Pics, Videos, Events, Promos & lots of fun stuff..
lug_Latn lug_Latn lug_Latn lug_Latn lug_Latn eng_Latn